Αν δεν μπορείτε να δείτε το περιεχόμενο αυτού του email πατήστε ΕΔΩ.

Κάθε εβδομάδα θα σας ενημερώνουμε για τις παρουσιάσεις βιβλίων, συζητήσεις, εκδηλώσεις, αφιερώματα σε συγγραφείς και άλλες δράσεις. Ανοίξτε τις ατζέντες σας και σημειώστε. Συναντήστε τους συγγραφείς μας και συμμετέχετε στις συζητήσεις με τις ερωτήσεις σας.

| CLAIRE KEEGAN Αφιέρωμα στο έργο της Ιρλανδής βασίλισσας της μικρής φόρμας Τρίτη 21 Ιανουαρίου 2025, στις 7 μ.μ., στο βιβλιοπωλείο Επί λέξει (Ακαδημίας 32, Αθήνα) Για την Claire Keegan και τα βιβλία της θα μιλήσουν η μεταφράστριά της Μαρτίνα Ασκητοπούλου, ο συγγραφέας και Πρόεδρος του Εφορευτικού Συμβουλίου της Εθνικής Βιβλιοθήκης της Ελλάδος Σταύρος Ζουμπουλάκης και η συγγραφέας Βίβιαν Στεργίου. Συντονίζει ο Κώστας Β. Κατσουλάρης, συγγραφέας και διευθυντής της BOOK PRESS. ΔΙΟΡΓΑΝΩΣΗ BOOK PRESS – Βιβλιοπωλείο Επί λέξει Εκδόσεις ΜΕΤΑΙΧΜΙΟ
| ΔΗΜΗΤΡΗΣ ΧΑΣΑΠΗΣ Γυναίκες μαθηματικοί στο περιθώριο της Ιστορίας 35 πορτρέτα γυναικών που άλλαξαν την επιστήμη από την αρχαιότητα στο σήμερα. Παρουσίαση βιβλίου Τετάρτη 22 Ιανουαρίου 2025, στις 7 μ.μ., στον Ευριπίδη στη Στοά (Ανδρέα Παπανδρέου 11, Χαλάνδρι) Για το βιβλίο θα μιλήσει η μαθηματικός Μαλβίνα Παπαδάκη. Ο Δημήτρης Χασάπης θα απαντήσει σε ερωτήσεις του κοινού και θα υπογράψει αντίτυπα του βιβλίου του. Πορτρέτα γυναικών μαθηματικών στο περιθώριο της Ιστορίας, που αποτυπώνουν τη συμβολή τους στην εξέλιξη και την πρόοδο της επιστήμης.
| ΠΕΤΡΟΣ ΤΑΤΣΟΠΟΥΛΟΣ Το παιδί του Διαβόλου Τα πράγματα με το όνομά τους Παρουσίαση βιβλίου Τετάρτη 22 Ιανουαρίου 2025, στις 6:30 μ.μ., στην αίθουσα συνεδριάσεων του Δήμου Πύργου (πλατεία Σάκη Καράγιωργα) Ο συγγραφέας θα μιλήσει για το νέο βιβλίο του, θα απαντήσει σε ερωτήσεις του κοινού και θα υπογράψει αντίτυπα. Θα προλογίσει και θα συνομιλήσει με τον συγγραφέα η δημοσιογράφος Μαριάννα Μητροπούλου. Ο Πέτρος Τατσόπουλος, δεκαοκτώ χρόνια μετά τη γλυκόπικρη Καλοσύνη των ξένων, επανέρχεται με μια αυτοβιογραφική αφήγηση υψηλής έντασης και με την ανυποχώρητη πρόθεση να πει τα πράγματα με το όνομά τους. ΔΙΟΡΓΑΝΩΣΗ Δήμος Πύργου – Βιβλιοπωλείο ΚΟΡΚΟΛΗΣ Εκδόσεις ΜΕΤΑΙΧΜΙΟ
| ΠΕΤΡΟΣ ΤΑΤΣΟΠΟΥΛΟΣ Το παιδί του Διαβόλου Τα πράγματα με το όνομά τους Παρουσίαση βιβλίου Πέμπτη 23 Ιανουαρίου 2025, στις 8:30 μ.μ., στο βιβλιοπωλείο Πολύεδρο (Κανακάρη 147, Πάτρα) Με τον συγγραφέα συνομιλεί η δημοσιογράφος Κρίστυ Κουνινιώτη. Ο συγγραφέας θα μιλήσει για το νέο βιβλίο του, θα απαντήσει σε ερωτήσεις του κοινού και θα υπογράψει αντίτυπα.
| ΠΕΤΡΟΣ ΤΑΤΣΟΠΟΥΛΟΣ Το παιδί του Διαβόλου Τα πράγματα με το όνομά τους Παρουσίαση βιβλίου Παρασκευή 24 Ιανουαρίου 2025, στις 8 μ.μ., στο βιβλιοπωλείο ADAGIO II (Νότη Μπότσαρη 10, Ναύπακτος) Ο συγγραφέας θα μιλήσει για το νέο βιβλίο του, θα απαντήσει σε ερωτήσεις του κοινού και θα υπογράψει αντίτυπα.
| ΕΛΕΝΗ ΑΝΔΡΕΑΔΗ «Οι μαχητές του Ντάο» Γίνε και εσύ μαθητευόμενος μαχητής του Ντάο! Διαδραστική εκδήλωση για παιδιά Σάββατο 25 Ιανουαρίου 2025, στις 11 το πρωί, στην Κεντρική Δημοτική Βιβλιοθήκη Αγίας Παρασκευής (Αλέκου Κοντόπουλου 13) Με τη συγγραφέα του βιβλίου και με την καθοδήγηση του παππού Σίφου, λύσε την υπόθεση «Ηλιακό Τσάι» καθώς και τον ακαταλαβίστικο γρίφο για ένα «Λυπημένο Πάντα» και μάθε γιατί ο πλανήτης μας έχει πυρετό. Μαζί θα γίνουμε επιστήμονες, θα παίξουμε και θα δοκιμάσουμε τον διαλογισμό των μαθητευόμενων ηρώων του βιβλίου. Σας περιμένουμε να γίνουμε μαζί οι πιο ζεν μαχητές/τριες που προστατεύουν τον κόσμο! ΜΗΝ ΤΟ ΧΑΣΕΤΕ Για παιδιά από 5 ετών Η είσοδος είναι δωρεάν και γίνεται με την επίδειξη της κάρτας μέλους της Βιβλιοθήκης. Απαιτείται τηλεφωνική κράτηση τρεις ημέρες πριν από την εκδήλωση.
| ΜΑΡΚΟΣ ΚΡΗΤΙΚΟΣ Ο αναρχικός τραπεζικός Ήρωες της καθημερινότητας μπλέκoνται σε εξωφρενικές καταστάσεις με την ιδιόμορφη πένα και το αστείρευτο χιούμορ του Μάρκου Κρητικού. Το αθηναϊκό νουάρ στα καλύτερά του! Παρουσίαση βιβλίου Σάββατο 25 Ιανουαρίου 2025, στις 6 μ.μ., στο Amici Miei (Στρατηγού Πετρίτη 7, Δροσιά) Για το βιβλίο θα μιλήσει ο κριτικός λογοτεχνίας Αριστοτέλης Σαΐνης. Αποσπάσματα διαβάζει η δικηγόρος Λήδα Καπαγιαννίδου. Τραγούδια από το σάουντρακ του βιβλίου ερμηνεύουν οι μουσικοί Βασίλης Τζαβάρας και Μελέτης Πόγκας. Ένα αστυνομικό μυθιστόρημα που πραγματεύεται με χιούμορ τη φυγή ενός συνηθισμένου ανθρώπου από τις ηθικές και κοινωνικές συμβάσεις του πρότερου βίου του.
| ΧΡΗΣΤΟΣ ΧΑΡΤΟΜΑΤΣΙΔΗΣ Ρίο Γκράντε Ένα μυθιστόρημα με γενναίες δόσεις χιούμορ, για τους λάθος έρωτες, τα νεανικά λάθη και τις αξίες στις οποίες συνεχίζουμε να πιστεύουμε. Παρουσίαση βιβλίου Δευτέρα 27 Ιανουαρίου 2025, στις 7 μ.μ., στο βιβλιοπωλείο Επί λέξει (Ακαδημίας 32, Αθήνα) Για το βιβλίο θα μιλήσουν ο Θανάσης Αγάθος, Αναπληρωτής Καθηγητής Νεοελληνικής Φιλολογίας στο ΕΚΠΑ, και ο ποιητής-κριτικός βιβλίου Χρίστος Παπαγεωργίου. Ο Χρήστος Χαρτοματσίδης θα απαντήσει σε ερωτήσεις του κοινού και θα υπογράψει αντίτυπα του βιβλίου του.
| ΔΗΜΗΤΡΗΣ ΧΑΣΑΠΗΣ Γυναίκες μαθηματικοί στο περιθώριο της Ιστορίας 35 πορτρέτα γυναικών που άλλαξαν την επιστήμη από την αρχαιότητα στο σήμερα. Παρουσίαση βιβλίου Δευτέρα 27 Ιανουαρίου 2025, στις 6:30 μ.μ., στο αμφιθέατρο του Πνευματικού Κέντρου Καλαμάτας (Αριστομένους 33, Καλαμάτα) Για το βιβλίο θα μιλήσει η Διονυσία Πιτσιλή-Χατζή, Δρ Μαθηματικής Εκπαίδευσης, καθηγήτρια Δευτεροβάθμιας Εκπαίδευσης. Συντονίζει η δημοσιογράφος Γεωργία Αναγνωστοπούλου. Ο Δημήτρης Χασάπης θα απαντήσει σε ερωτήσεις του κοινού και θα υπογράψει αντίτυπα του βιβλίου του. Πορτρέτα γυναικών μαθηματικών στο περιθώριο της Ιστορίας, που αποτυπώνουν τη συμβολή τους στην εξέλιξη και την πρόοδο της επιστήμης. ΔΙΟΡΓΑΝΩΣΗ Βιβλιοπωλείο ΒΙΒΛΙΟΠΟΛΙΣ Δημόσια Κεντρική Βιβλιοθήκη Καλαμάτας Ελληνική Μαθηματική Εταιρεία (παράρτημα Μεσσηνίας) Εκδόσεις ΜΕΤΑΙΧΜΙΟ
| ΚΥΡΙΑΚΟΣ ΧΑΡΙΤΟΣ Το μεταξένιο Ένα ποιητικό παραμύθι για την επουλωτική δύναμη της αγάπης. Εκδήλωση για παιδιά Τετάρτη 29 Ιανουαρίου 2025, στις 5:30 μ.μ., στο 1o Νηπιαγωγείο Πυλίου Κω Ποιο είναι το Μεταξένιο; Από τι είναι φτιαγμένο; Θα καταφέρει να φτάσει στη γιορτή του Βασιλιά; Ελάτε να παίξουμε, να τεστάρουμε τις γνώσεις μας, να γνωρίσουμε το Μεταξένιο, να δούμε να ζωντανεύει η φανταστική του ιστορία και με αγάπη και φαντασία να του φτιάξουμε μια νέα φορεσιά! ΜΗΝ ΤΟ ΧΑΣΕΤΕ Για παιδιά από 5 ετών ΕΙΣΟΔΟΣ ΕΛΕΥΘΕΡΗ ΔΙΟΡΓΑΝΩΣΗ Σύλλογοι Γονέων και Κηδεμόνων του 1ου και 2ου Νηπιαγωγείου Πυλίου Κω Βιβλιοπωλείο ΕΚΦΡΑΣΗ – Εκδόσεις ΜΕΤΑΙΧΜΙΟ
| ΜΑΡΙΑ ΦΡΑΓΚΟΥΔΑΚΗ Πάμε να πιάσουμε ουρανό & ΧΡΙΣΤΙΝΑ ΜΑΚΡΗ Μις Κουμπί Δύο συγγραφείς, δύο βιβλία, μια ανάσα πριν από τη Γιορτή της Αγάπης Εκδήλωση για παιδιά Σάββατο 1 Φεβρουαρίου 2025, στις 11 π.μ., στο παιδικό βιβλιοπωλείο ONAR (Λεωφ. Δημοκρατίας 69, Ηλιούπολη) Η Μαρία Φραγκουδάκη και η Χριστίνα Μακρή (Η Μις Κουμπί, εκδόσεις iWrite) σας περιμένουν να κουβεντιάσουμε και να παίξουμε φτιάχνοντας τον κύκλο που ενώνει, που μοιράζεται σκέψεις, σέβεται και απαλύνει συναισθήματα, και τέλος να φτιάξουμε τα δικά μας φυλαχτά από καρδιές, για να τα μοιραστούμε με εκείνον που αγαπάμε και να θυμόμαστε τη μέρα και τον λόγο που βρεθήκαμε. Γιατί η αγάπη δεν είναι μόνο για μία μέρα, αλλά για κάθε μέρα! ΜΗΝ ΤΟ ΧΑΣΕΤΕ Για παιδιά από 3 ετών ΕΙΣΟΔΟΣ ΕΛΕΥΘΕΡH
| ΔΗΜΗΤΡΗΣ ΣΤΕΦΑΝΑΚΗΣ Πάντα η Αλεξάνδρεια Η φωτεινή αίσθηση της ζωής σ’ έναν κόσμο που βυθίζεται και χάνεται Παρουσίαση βιβλίου Σάββατο 1 Φεβρουαρίου 2025, στις 7.30 μ.μ., στο βιβλιοκαφέ Coffice (Αιγαίου 62, Καλαμαριά, Θεσσαλονίκη) Η πολυαναμενόμενη συνέχεια του μπεστ σέλερ Μέρες Αλεξάνδρειας από τον βραβευμένο και πολυμεταφρασμένο Δημήτρη Στεφανάκη. Ο συγγραφέας θα παρουσιάσει το σύμπαν και τους ήρωες του νέου βιβλίου του, θα απαντήσει σε ερωτήσεις του κοινού και θα υπογράψει αντίτυπα.
| ΜΑΚΗΣ ΤΣΙΤΑΣ Γιατί δεν κοιμάσαι, μαμά; Ποιος είπε ότι τα παιδιά δε βάζουν για ύπνο τους γονείς τους; Kυριακή 2 Φεβρουαρίου 2025, στις 12 το μεσημέρι, στο βιβλιοπωλείο BOOK & PLAY (Ελευθερίου Βενιζέλου 76, Νέα Ιωνία) Γιατί η μαμά του Χάρη δεν μπορεί να κοιμηθεί; Και πώς μπορεί εκείνος να τη βοηθήσει; Ο Μάκης Τσίτας σάς περιμένει να το ανακαλύψουμε όλοι μαζί παρέα! Μια αστεία και τρυφερή ιστορία για την οικογενειακή ζωή και τη φροντίδα. ΜΗΝ ΤΟ ΧΑΣΕΤΕ Για παιδιά από 4 ετών ΕΙΣΟΔΟΣ ΕΛΕΥΘΕΡH Απαραίτητη η δήλωση συμμετοχής στο τηλέφωνο 210 4404778

Εάν επιθυμείτε να διαγραφείτε από τις λίστες παραληπτών πατήστε .